Diari Oficial de la Generalitat Valenciana


Sumari del DOGV 7460, del 06-02-2015 (2015/838)

Notificació de la sentència dictada en el juí verbal número 1254/2012.
----------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/838


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 1254/2012. [2015/838]  
Juí verbal 1254/2012  
Part demandant: Empresa Mixta Valenciana de Aguas, SA (Emivasa).  
Part demandada: Enrique Giménez Romero.  
Sobre: altres verbals.  
  
En el juí a què es fa referència s'ha dictat la resolució que té el text que, literalment, és com seguix:  
«Sentència número 88/2013  
València, 25 d'abril de 2013  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este Jutjat amb el número 1254/2012, promogudes per Empresa Mixta Valenciana de Aguas, SA (Emivasa), representada per la procuradora Gloria Benlloch Soriano i defesa pel lletrat José Morata Aldea, contra Enrique Giménez Romero, declarat en situació de rebel·lia, sobre resolució de contracte de subministrament d'aigua i de contracte de manteniment de comptador i reclamació d'una quantitat.  
  
Dispositiva  
Estime la demanda interposada per Empresa Mixta Valenciana de Aguas, SA (Emivasa), contra Enrique Giménez Romero:  
1. Declare la resolució del contracte de subministrament d'aigua i de manteniment de comptador relatiu a la vivenda sítia a València, carrer de Conca, 94, 3.ª. Si ho sol·licitara la part actora, en execució de sentència, podran ser adoptades quantes mesures siguen necessàries per al cessament efectiu del subministrament, inclús l'autorització a la demandant, si fóra necessari, a entrar en l'immoble on es troba instal·lat el comptador per a poder interceptar el pas de l'aigua degudament.  
2. Condemne al demandat a pagar a l'Empresa Mixta Valenciana de Aguas, SA (Emivasa), la suma de 1.005,97 euros, així com l'import de les factures vençudes amb posterioritat i fins a la retirada del comptador, i als interessos legals de les dites quantitats en la forma indicada en el fonament jurídic segon, últim paràgraf, d'esta sentència.  
3. Condemne la part demandada al pagament de les costes processals produïdes.  
Notifiqueu esta resolució a les parts, i feu-los saber que no és ferma i que en contra esta es pot interposar un recurs d'apel·lació en el termini de 20 dies des de la seua notificació, i presentar davant d'este Jutjat escrit en el qual s'exposaran les al·legacions en què es base la impugnació, a més d'esmentar la resolució objecte d'apel·lació i les decisions que s'impugnen (art. 458 LEC, modificat per Llei 37/2011, d'11 d'octubre).  
El recurs no s'admetrà si, en preparar-lo, la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència al present procediment, la quantitat de 50 euros en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per 1/2009, 03.11).  
Que el secretari expedisca un testimoniatge d'esta resolució, perquè s'unisca a les actuacions corresponents, i que porte l'original al llibre de sentències d'este jutjat.  
Així, esta és la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada, per resolució d'esta data, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el tauler d'anuncis del jutjat, per a portar a efecte la diligència de notificació.  
  
  
València, 12 de juny de 2014.- El secretari judicial: José Ramón González Ordóñez.